CELEX: C2004/284/14
Language: et
Date: 2004-11-20 00:00:00
Title: Kohtuasi C-363/04: Eelotsusetaotlus, mille esitas Symvoulio tis Epikratias 30. juulil 2004 kohtuasjas Michaniki AE versus Ypourgos Perivallontos, Chorotaxias kai Dimosion Ergon, keda toetavad Syndesmos Technikon Etaireion Anoteron Taxeon (STEAT) ja Efkleidis ATE

20.11.2004   
            
            
               ET
            
            
               Euroopa Liidu Teataja
            
            
               C 284/7
            
         Eelotsusetaotlus, mille esitas Symvoulio tis Epikratias 30. juulil 2004 kohtuasjas Michaniki AE versus Ypourgos Perivallontos, Chorotaxias kai Dimosion Ergon, keda toetavad Syndesmos Technikon Etaireion Anoteron Taxeon (STEAT) ja Efkleidis ATE
   (Kohtuasi C-363/04)
   (2004/C 284/14)
   Euroopa Ühenduste Kohus on saanud Symvoulio tis Epikratias (Kreeka kõrgem halduskohus) 30. juuli 2004 määrusega eelotsusetaotluse kohtuasjas Michaniki AE versus Ypourgos Perivallontos, Chorotaxias kai Dimosion Ergon, keda toetavad Syndesmos Technikon Etaireion Anoteron Taxeon (STEAT) ja Efkleidis ATE, mis saabus kohtukantseleisse 20. augustil 2004.
   Symvoulio tis Epikratias küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 14. juuni 1993. aasta direktiivi nr 93/37/EMÜ, millega kooskõlastatakse riiklike ehitustöölepingute sõlmimise kord, artikli 30 lõiget 4 tuleb tõlgendada nii, et siinkirjeldatud pakkumismenetluses (pakkumistele ei ole lisatud selgitusi, konkreetsed hinnaalandusprotsendid esitatakse hinnarühmade kaupa ja seda, kas hinnaalandused on tavatasemel, kontrollitakse) peab tellija teatud konkreetsel viisil koostama dokumendi, millega ta nõuab pakkujalt täpsustusi pakkumise kohta, mida võib võrreldes käesoleva määruse põhjendustes kirjeldatud matemaatilise meetodiga samaste omadustega matemaatilist meetodit kohaldades määratletud piirmääraga, pidada erakordselt soodsaks?
            
         
               2.
            
            
               Kui vastus esimesele küsimusele on jaatav, siis kas direktiivis nr 93/37/EMÜ eelmainitud sätte nõuete täitmiseks on piisav, kui selles dokumendis mainitakse tellija poolt problemaatiliseks peetavad pakkuja esitatud konkreetsed hinnaalandused ühe või mitme hinnagrupi osas, või peab tellija esitama ka põhjendused, miks ta sellist hinnaalandust problemaatiliseks peab, ja põhjendatud hinnangu kõnealuste tööde maksimumhinna kohta?